joelniklaus/EU_Wikipedias huggingface dataset:
Niittyräpelö

Niittyräpelö eli räpelö (Briza media) on monivuotinen, Euroopassa alkuperäinen heinälaji.

Ulkonäkö 
Niittyräpelö kasvaa 20–50 senttimetriä korkeaksi löyhästi mätästäen. Lehdet ovat kahdesta kuuteen millimetriä leveät, lyhyet, litteät ja karheareunaiset. Kukintona on leveä, harsu, hentohaarainen röyhy. Niittyräpelön tunnuspiirre on heinän litteät ja leveän herttamaiset tähkylät. Ne ovat 4–7 millimetrin kokoiset, nuokkuvat ja ruskean violetinväriset. Yhdessä tähkylässä on 5–11 kukkaa. Samanakaltaisella, Etelä-Euroopasta kotoisin olevalla ja koristekasvinakin viljellyllä isoräpelöllä (Briza maxima) tähkylät ovat niittyräpelöä isommat.

Ekologia 
Niittyräpelö kasvaa muun muassa kedoilla, niityillä, letoilla, laitumilla ja pientareilla.

Suomessa niittyräpelöä esiintyy aivan yleisenä alkuperäiskasvina Ahvenanmaalla. Varsinais-Suomessa ja Uudellamaalla laji on harvinainen. Enimmäkseen satunnaisena uustulokkaana lajia on tavattu Etelä-Lappiin saakka.

Lähteet

Aiheesta muualla 
 Suomen Lajitietokeskus: Niittyräpelö (Briza media)
 Kasviatlas 2020: Niittyräpelön (Briza media) levinneisyys Suomessa.
 Den virtuella floran: Darrgräs (Briza media) 
 ITIS: Briza media 
 United States Department of Agriculture (USDA): Briza media 
 Flora of China: Briza media 

Räpelöt
Under My Eyelids


Under My Eyelids on puolalaisen goottimetalli-yhtye Via Mistican kolmas studioalbumi, joka on julkaistu vuonna 2006.

Kappaleet

Kokoonpano 
 Katarzyna Polak–Kozłowska – laulu, taustalaulu
 Marek "Marecki" Przybyłowski – kitara, laulu
 Marcin "Dracula" Sidz – kitara
 Jarosław "Jaruss" Jefimiuk – basso
 Jarosław "Rycho" Ryszkiewicz – kosketinsoitin
 Adam Radziszewski – rummut

Arvostelut 
 Imperiumi.net:

Lähteet

Aiheesta muualla 
 

Via Mistican albumit
Vuoden 2006 albumit
Verkkolaskuosoite

Verkkolaskuosoite on laskuttajan tai vastaanottajan osoite, jonka avulla yrityksille tai yksityishenkilöille voi lähettää sähköisiä verkkolaskuja. Verkkolaskuosoite voi olla muotoa OVT-tunnus, IBAN-tunnus tai Verkkopalvelutunnus. 

Verkkolaskut välitetään pankkien tai verkkolaskuoperaattoreiden kautta, jotka yksilöi välittäjätunnus. Välittäjätunnus voi olla OVT-tunnus, BIC-osoite tai muu merkkijono.

Verkkolaskuosoitteen muodostaminen 

OVT-muotoinen verkkolaskuosoite lienee yleisin. SFS 5748 -standardin mukainen OVT-tunnus rakentuu ISO6523-standardin mukaisesta Suomen verohallinnon tunnuksesta 0037, Y-tunnuksesta (8 merkkiä ilman väliviivaa) sekä vapaamuotoisesta 5 merkistä, jolla voidaan antaa organisaation alataso tai kustannuspaikka. Siten OVT-tunnuksen pituus on 12–17 merkkiä. OVT-tunnuksen rakenne on virallisesti 
määritelty mutta mikään taho ei varsinaisesti myönnä tunnuksia, vaan kukin organisaatio muodostaa omat tunnuksensa.  Esimerkiksi yrityksen, jonka Y-tunnus on 1234567-8, OVT-tunnus on 003712345678. 

IBAN muodostetaan suomalaisesta tilinumerosta lisäämällä alkuun maakoodi FI sekä kaksimerkkinen tarkiste. IBAN-muotoinen tilinumero on Suomessa pituudeltaan 18 merkkiä. 

Verkkopalvelutunnus on operaattorin antama tunnus johon verkkolaskut lähetetään.

Lähteet

Aiheesta muualla
Tieken verkkolaskuosoitteisto
Tieken ylläpitämä lista verkkolaskuoperaattoreista

Liiketalous
Amerikan frendi

Amerikan frendi (Episodes) on David Cranen ja Jeffrey Klarikin luoma yhdysvaltalais-brittiläinen komediasarja. Sarjan ensiesitys oli Showtimella 9. tammikuuta 2011 ja BBC Twolla päivää myöhemmin.

Sarja kertoo brittiläisestä Lincolnin käsikirjoittajapariskunnasta, joka muuttaa Hollywoodiin tekemään uudelleenfilmatisointia BAFTA-palkitusta komediasarjastaan Lyman’s Boys. Projekti saa odottamattoman käänteen, kun televisioyhtiö palkkaa pääosaan Frendien Joeynä tunnetun Matt LeBlancin, joka aiheuttaa sekasortoa sekä sarjan tuotannossa että Lincolnien parisuhteessa. LeBlanc esittää Amerikan frendissä satiirista versiota omasta itsestään.

Amerikan frendi on saanut pääosin positiivisia arvosteluja, ja sen arvosana Metacriticissä on 73. LeBlanc palkittiin roolisuorituksestaan vuoden 2011 parhaan komedia- tai musikaalisarjan miespääosan Golden Globella, ja sarja oli samassa yhteydessä ehdolla parhaaksi komedia- tai musikaalisarjaksi.

Sarjan esitysoikeudet on myyty ainakin 186 maahan. Suomessa Amerikan frendiä esittää Yle TV2.

Pääosissa

Lähteet

Aiheesta muualla 
 Episodes Showtimen sivustolla 
 Episodes BBC:n sivustolla 

Brittikomediat
Yhdysvaltalaiset komediasarjat
2010-luvun televisiosarjat
Showtimen televisio-ohjelmat
BBC:n televisio-ohjelmat
Perho Liiketalousopisto

Perho Liiketalousopisto on Helsingissä toimiva ravintola-, matkailu- ja liiketalouden alojen sekä urheilun ammatillinen oppilaitos. Oppilaitos syntyi, kun Helmi Liiketalousopisto, Ravintolakoulu Perho ja Haaga-Perho yhdistyivät 1. tammikuuta 2017.

Helsingin Malmilla ja Töölössä toimivalla Perho LTO:lla on opiskelijoita noin 1500, opettajia ja muuta henkilökuntaa 160. Oppilaitoksella on valtakunnallisen urheiluoppilaitoksen status.

Aiheesta muualla 

http://www.liiketalousopisto.fi/

Helsingin oppilaitokset
Suomen ammattioppilaitokset
Leluliike Casagrande

Leluliike Casagrande Oy on juuriltaan italialainen, yli satavuotias leluliike Turussa Linnankadulla. Leluliike Casagrande on sijainnut samassa osoitteessa vuodesta 1929.

26-vuotias italialainen Antonio Casagrande muutti perheensä kanssa Suomeen ja Turkuun 1911. Hän avasi Humalistonkadulle tukku- ja vähittäisliikkeen nimeltä ”Amerikkalainen Pasaari”. Liikkeessä myytiin lelujen lisäksi sisustustavaroita ja koristeita, naisten ja miesten asusteita, soittimia ynnä muuta. Nykyiselle paikalleen Linnankadun Reginan taloon liike muutti vuonna 1930 ja keskittyi Antonion esikoispojan Wilhelm Casagranden johdossa leluihin. Kolmatta polvea edustava Renato Casagrande johtaa liikettä edelleen.

Liiketiloja on kolmessa kerroksessa noin 1 500 neliömetriä. Sivuliikkeitä Casagrandella on vuosien varrella ollut muun muassa Aurakadulla, Yliopistonkadulla ja Turun Länsikeskuksessa.

Lähteet

Aiheesta muualla
Pörssitieto: W. Casagrande Oy.

Suomalaiset yritykset
Turku
Vähittäiskaupat
Milja Thureson

Milja Mirjam Thureson (s. 23. toukokuuta 1994 Kaarina) on suomalainen pikajuoksija. Hän edustaa Turun Tovereita ja häntä valmentaa Vesa Thureson.

Thureson sijoittui Rietin alle 20-vuotiaiden EM-kilpailuissa 2013 100 metrillä viidenneksi ajalla 12,02. Hän voitti samana vuonna alle 20-vuotiaiden Pohjoismaiden-mestaruuden 100 ja 200 metrillä. Hän kuului alkuerissä karsiutuneeseen Suomen 4 × 100 metrin viestijoukkueeseen Zürichin EM-kilpailuissa 2014. Hän sijoittui 100 metrillä seitsemänneksi Tallinnan alle 23-vuotiaiden EM-kilpailuissa 2015. Hän karsiutui 400 metrin ja 4 × 400 metrin viestin alkuerissä Münchenin EM-kilpailuissa 2022.

Thureson on voittanut Kalevan kisoissa kultaa 200 metrillä 2018 ennätysajallaan 23,65 ja 2021 ajalla 23,79. Thureson sijoittui hopealle sekä 100 että 200 metrillä vuosina 2014 ja 2015 ja hopealle sekä 100 että 400 metrillä vuonna 2018 sekä pronssille 100 metrillä vuonna 2017, 200 ja 400 metrillä vuonna 2020 sekä 400 metrillä 2021. Kalevan kisoissa 2022 hän saavutti hopeaa 100 ja 200 sekä pronssia 400 metrillä. Sisäratojen SM-kisoissa hän voitti 60 metrin juoksussa kultaa Helsingissä 2011 silloisella ennätyksellään 7,58 ja Kuopiossa 2019 ajalla 7,46 sekä sijoittui pronssille Tampereella 2015 ja Jyväskylässä 2017. 200 metrillä hän sai hopeaa 2019, Tampereella 2020 ja Jyväskylässä 2021 sekä pronssia Tampereella 2016 ja Kuopiossa 2022. 400 metrillä hän voitti kultaa 2019 ja 2022 ja sai hopeaa vuonna 2021.

Thureson pitää hallussaan 150 metrin 14- ja 15-vuotiaiden Suomen ennätystä 18,50, jonka hän juoksi Turussa 2008.

Henkilökohtaiset ennätykset

Lähteet 

Suomalaiset pikajuoksijat
Vuonna 1994 syntyneet
Elävät henkilöt
The Ultra-Violence


The Ultra-Violence on thrash metal -yhtye Death Angelin ensimmäinen studioalbumi, joka julkaistiin vuonna 1987. Albumi nauhoitettiin kaikkien yhtyeen jäsenten ollessa alle 20-vuotiaita – rumpali Andy Galeon oli vasta 14-vuotias.

Kappaleet 
 
 
 
 
 
 
 
 

 Mark Osegueda kertoi haastattelussa (a 2003 interview ), että "I.P.F.S." tarkoitti "Intense Puke Feeling Syndrome," mutta on epäselvää, pitikö tämä ottaa vakavasti.

Kokoonpano 
 Mark Osegueda – laulu
 Rob Cavestany – kitara, taustalaulu
 Gus Pepa – kitara
 Dennis Pepa – basso, taustalaulu
 Andy Galeon – rummut
 Arnie Tan – lyömäsoittimet

Arvostelut 
 Allmusic:

Lähteet 

Vuoden 1987 esikoisalbumit
Death Angelin albumit
Karhunen

Karhunen on suomalainen sukunimi. Tunnettuja Karhusia:

 Anna Karhunen (s. 1981), toimittaja ja kirjailija
 Eeva Karhunen (s. 1986), runoilija ja taidemalli
 Esko Karhunen (1928–2016), koripalloilija ja koripallovaikuttaja
 Jarkko Karhunen (s. 1982), pesäpalloilija
 Jorma Karhunen (1913–2002), hävittäjälentäjä ja kirjailija
 Juha Karhunen (s. 1954), tietojenkäsittelytieteen professori
 Kari Karhunen (1915–1992), matemaatikko ja yritysjohtaja, Onni Karhusen poika
 Marita Karhunen (s. 1958), pesäpalloilija
 Minna Karhunen (s. 1967), poliitikko, Etelä-Suomen aluehallintoviraston ylijohtaja
 Onni Karhunen (1881–1937), juristi, Osuuskassojen Keskusliiton toimitusjohtaja 1933–1937
 Toivo Karhunen (1882–1944), jääkäriluutnantti
 Tomi Karhunen (s. 1989), jääkiekkomaalivahti
 Tuomas Karhunen (s. 1981), metallimusiikin kitaristi
 Veikko Karhunen (1905–1986), kenraalimajuri ja kirjailija.
Thunderbolt (yhtye)

Thunderbolt on puolalainen vuosina 1993-2007 toiminut black metal -yhtye, joka perustettiin Glogówssa Puolassa.

Kokoonpano
Viimeisin tunnettu kokoonpano
 Paimon – laulu, kitara
 Necrosodom – laulu, kitara
 Triumphator – bassokitara
 Stormblast – rummut

Entiset jäsenet
 Mitloff – rummut (sessio)
 Jacek Melnicki – kitara, kosketinsoitin (sessio)
 Uldor – rummut
 Wrathyr – laulu
 Galan Dracos – bassokitara
 Andrzej "D." Zdrojewski – bassokitara

Diskografia
Studioalbumit  
 
 
 
 

EP:t
 

Demot
 
 

Split-albumit

Lähteet

Aiheesta muualla
 

Puolalaiset black metal -yhtyeet
HMS Challenger (1902)

HMS Challenger oli Britannian kuninkaallisen laivaston Challenger-luokan panssarikansiristeilijä, joka palveli ensimmäisessä maailmansodassa.

Valmistus 

Alus tilattiin Chathamin telakalta, missä köli laskettiin 1. joulukuuta 1900. Alus laskettiin vesille 27. toukokuuta 1902 ja valmistui 3. toukokuuta 1904.

Palvelus 

Alus aloitti palveluksensa Australian asemalla, ja se poistettiin palveluksesta 10. lokakuuta 1912, jolloin se siirrettiin reserviin. Se palasi palvelukseen ensimmäisen maailmansodan alkaessa.

Alus palveli aluksi 9. risteilijälaivueessa Länsi-Afrikan asemalla ennen siirtoaan Itä-Afrikan vesille. Alus myytiin romutettavaksi 1920.

Lähteet

Viitteet 

Kuninkaallisen laivaston Challenger-luokan risteilijät
Yhdistyneen kuningaskunnan ensimmäisen maailmansodan risteilijät
Chathamin telakan valmistamat alukset
Verh’njadzvinsk

Verh’njadzvinsk () eli Verhnedvinsk (, ,  ) on pieni kaupunki ja hallintopiiri Valko-Venäjän Vitsebskin alueen luoteisosissa Itämereen laskevan Väinäjoen varrella. Vuoden 2009 väestönlaskennassa kaupungin asukasluku oli 7 360. Koko Verh’njadzvinskin piirissä asui tuolloin 24 675 ihmistä; tähän sisältyi myös Osvejan kaupunkityyppinen taajama (). Vuoteen 1962 kaupungin nimi oli Drissa (ven. Дрисса, valkoven. Drysa).

Lähimmät suuremmat kaupungit ovat Navapolatsk ja Polatsk, jotka sijaitsevat maanteitse (P20-kantatietä) tai vesitse (Väinäjokea) noin 60 ja 70 kilometriä Verh’njadzvinskista itäkaakkoon. Jatkettaessa kantatietä P20 länteen, raja Liettuaan on vastassa noin 30 kilometrin päässä (Grigorovštšina-Paternieki-raja-asemapari) ja Daugavpilsiin on noin 100 kilometrin matka.

Katso myös 
 Luettelo Valko-Venäjän rajanylityspaikoista

Lähteet

Aiheesta muualla 
 Kuvaus kaupungista  (bycity.org)
 Lyhyt kuvaus kaupungista   (garady.org)
 Верхнедвинский район - Verhnedvinskin piiristä ja kaupungista  (dorogiby.info)
 Kansallisen matkailutoimiston näkemys kaupungista   (belarusturism.by)
 Kaupungin keskustan kartta  (bycity.org)
 WikiMapia karttalinkki, selitykset pääosin  tai 
 Neuvostoliiton aikaisia topografiakarttoja alueesta  (maps.vlasenko.net)
 Valokuvia paikkakunnalta  (globus.tut.by)
 Valokuvia kaupungista  (narod.ru)
 Valokuvia kaupungista , ,  ja  (radzima.org)

Vitsebskin alueen kaupungit
Firework

”Firework” on kappale yhdysvaltalaisen laulaja-lauluntekijän Katy Perryn toiselta studioalbumilta Teenage Dream. Se julkaistiin kolmantena singlenä albumilta 26. lokakuuta 2010 CHR-radioformaatissa. Kappaleen tekijöitä ovat Perryn lisäksi Mikkel S. Eriksen, Tor Erik Hermansen, Sandy Wilhelm ja Ester Dean.

Vuoden 2010 kappaleet
Katy Perryn kappaleet
Uinti kesäolympialaisissa 1952 – miesten 200 metrin rintauinti

Miesten 200 metrin rintauintiin Helsingin olympiakisoissa osallistui 40 uimaria 27 eri maasta. Kilpailu suoritettiin kolmessa vaiheessa. Alkueristä selvisi 16 nopeinta välieriin ja välierien kahdeksan parasta finaaliin. Kilpailu käytiin 31. heinäkuuta -2. elokuuta Helsingin uimastadionilla. Yhdysvaltain Gerald Holan voitti alkuerät olympiaennätysajalla, mutta putosi jatkosta välierissä. Loppukilpailussa Australian John Davies paranteli olympiaennätystä yli kahdella sekunnilla. Kaikki finalistit uivat perhostyylillä.

Lopputulokset

Lähteet
 Tulokset puolan kielellä

Uinti kesäolympialaisissa 1952
Christchurchin maanjäristys 2011

Christchurchin maanjäristys 2011 oli magnitudin (Mw) 6,2 maanjäristys, joka tapahtui Uuden-Seelannin Eteläsaarella 22. helmikuuta 2011 kello 12:51 paikallista aikaa (UTC+13). Sen keskus oli noin 5 kilometriä Canterburyn hallintoalueen pääkaupungista Christchurchista. Maanjäristys seurasi noin puoli vuotta aikaisemmin tapahtunutta syyskuun 2010 järistystä. Tuolloin kukaan ei kuollut, mutta järistys aiheutti mittavia tuhoja. Helmikuun maanjäristystä pidettiin syyskuun tapahtuman jälkijäristyksenä, mutta se aiheutti myös tuhansia omia jälkijäristyksiään seuraavan vuoden aikana ja myöhemminkin. Kesäkuussa 2011 koettiin 5.6 ja 6.3 magnitudin jälkijäristykset, joulukuussa 2011 toinen sarja tuhoisia järistyksiä, ja vielä helmikuussa 2016 Godley Headin kalliosta osa murtui ja vajosi mereen jälkijäristyksessä.

Järistys aiheutti paljon tuhoa Christchurchissa, Uuden-Seelannin toiseksi asutuimmassa kaupungissa. Järistyksessä kuoli 185 ihmistä. Pääministeri John Key sanoi 22. helmikuuta päivän ”voivan hyvinkin olla Uuden-Seelannin synkin päivä”. Uudessa-Seelannissa julistettiin kansallinen poikkeustila.

Yhdysvaltalaisen JPMorgan Chase & Co -investointipankin sijoitusanalyytikot arvioivat, että maanjäristyksestä koituneet tuhot voivat maksaa vakuutusyhtiöille jopa 16 miljardia Uuden-Seelannin dollaria.

Uudessa-Seelannissa mitataan vuodessa yli 14 000 maanjäristystä, mutta vain murto-osa ylittää voimakkuudeltaan 5 Richterin asteikolla. Tuhoisin järistys oli vuonna 1931, jolloin magnitudin 7,4 maanjäristys tappoi 256 ihmistä.

Katso myös
Luettelo Uuden-Seelannin maanjäristyksistä

Lähteet 

2011
Vuoden 2011 maanjäristykset
Maanjäristys 2011
Pete Rock

Peter Phillips (s. 21. kesäkuuta 1970 Bronx, New York), tunnetaan paremmin taiteilijanimellään Pete Rock on yhdysvaltalainen musiikkituottaja, DJ ja rap-artisti. Hän aloitti musiikin tuottamisen 1990-luvun alussa yhdessä suosituimmista ryhmässä nimeltään Pete Rock & CL Smooth. Kun yhtye hajosi, Rock jatkoi soolouralla joka toi hänelle maailmanlaajuisen arvostuksen, tosin vain pienen menestyksen valtavirtamusiikin kanssa. Häntä on kehuttu yhdeksi parhaaksi hiphop-tuottajaksi kautta aikojen. Hän on myös rap-artisti Grap Luvan isoveli ja rap-artisti Heavy D:n serkku.

Lähteet 

Vuonna 1970 syntyneet
Yhdysvaltalaiset hip hop -artistit
Elävät henkilöt
Afroamerikkalaiset
Luettelo Suvi Teräsniskan kappaleista

Tämä on luettelo Suvi Teräsniskan levyttämistä kappaleista  Listassa on kaikkiaan 40 kappaletta.

E 
 Ei saa kesyttää (Rakkaus päällemme sataa)
 Elämän nälkä (Rakkaus päällemme sataa -platinapainos)
 Elämäni miehiä (single, ilmestyy 8. elokuuta 2016)
 Elän kosketuksesta (Rakkaus päällemme sataa)
 Elävänä haudattu (Rakkaus päällemme sataa -platinapainos)
 En saanut sua pilviin (Rakkaus päällemme sataa)

H 
 Haavoitettu (Särkyneiden sydänten tie)
 Hei mummo (Tulkoon joulu)
 Hento kuiskaus (Särkyneiden sydänten tie)
 Hiljaisuus (Tulkoon joulu)

J 
 Jos menet pois (Rakkaus päällemme sataa)
 Jos mikään ei riitä (Rakkaus päällemme sataa)
 Joulun lapsi (Tulkoon joulu)
 Jouluna taas lapsi olla saan (Tulkoon joulu)
 Jäätkö kanssani valvomaan (Rakkaus päällemme sataa)

K 
 Kaksi yksinäistä (Rakkaus päällemme sataa)
 Kaunis muisto kadonneesta (Särkyneiden sydänten tie)
 Kiertolainen (Särkyneiden sydänten tie)
 Kylmät enkelit (Särkyneiden sydänten tie)

L 
 Lapsuusjoulut (Tulkoon joulu)

M 
 Matkaseura (Särkyneiden sydänten tie)
 Muista rakkaitani (Tulkoon joulu)

N 
 Nuku rakkaani (Rakkaus päällemme sataa)

O 
 Onko rikos rakastua (Särkyneiden sydänten tie)

P 
 Palapeli (Särkyneiden sydänten tie)
 Pikkuveljen joulupuuro (Tulkoon joulu)

R 
 Revitään haavat auki (Rakkaus päällemme sataa)

S 
 Sanoja vaan (Särkyneiden sydänten tie)
 Siivet ja sydän (Rakkaus päällemme sataa)
 Särkyneiden sydänten tie (Särkyneiden sydänten tie)
 Särkyvää (Suvi & Olli Lindholm) (Rakkaus päällemme sataa -platinapainos)

T 
 Tonttu (Tulkoon joulu)
 Tulkoon joulu (Tulkoon joulu)

V 
 Valkeat yöt (Särkyneiden sydänten tie)
 Valkoinen valhe (Särkyneiden sydänten tie)
 Varpunen jouluaamuna (Tulkoon joulu)
 Voi kuinka me sinua kaivataan (Rakkaus päällemme sataa -platinapainos)
 Vuoristorata (Rakkaus päällemme sataa)

Y 
 Yö on kuulas (Tulkoon joulu)

Ä 
 Älä ikinä sano niin (Rakkaus päällemme sataa)

Lähteet 
 Suvi Teräsniska

Viitteet

Teräsniska, Suvi
Suvi Teräsniska
Mika Brushane

Mika Brushane (s. 20. heinäkuuta 1969) on suomalainen rumpali,lyömäsoittaja, säveltäjä ja äänittäjä. Hän on opiskellut Oulunkylän Pop & Jazz opistossa sekä Matti Oilingin rumpukoulussa.

Brushanen pitkäaikaisin vakiokokoonpano oli hänen isänsä Martin Brushanen perustama Martin Brushane Big Band, jossa hän soitti vuodet 1981–2008. Vuonna 2001 Brushanen perheelle myönnettiin Classic Jazz ry:n Louis Armstrong -palkinto.

Brushane soittaa Ladies First Big Band- ja STRIKE-yhtyeissä sekä useissa eri projekteissa. Mika Brushane on esiintynyt seuraavien yhtyeiden ja artistien levyillä/orkesterissa: Wighthouse Wanderland, Mika Brushane Quartet, John Roberts, Divari, Grainland, Martin Brushane Big Band, Leo Silolahti, Marina&Marino, Greger, Eila Pienimäki, Sininen Majakka, Jan-Olof "Puppe" Strandberg ja Ladies First Big Band, Meiju Suvas & Suvas Regal, The Savages,  Anja Niskanen , Riku Torkkeli. jne.

Hän on säveltänyt mm. T. Katterin kanssa Gregerin esittämän laulun "Allt ordnar sig", joka saavutti viidennen sijan vuoden 1995 Syksyn Sävel -kilpailussa.

Oma sooloprojekti kantaa nimeä IMPERIUM ja esikoisalbumi julkaistiin Saksalaisen Levy-yhtiön AOR Heavenin toimesta 2015.

Lähteet

Aiheesta muualla 
 Ladies First Big Band
 STRIKE 
 IMPERIUM

Suomalaiset jazzmuusikot
Suomalaiset jazzrumpalit
Vuonna 1969 syntyneet
Elävät henkilöt
Vuosjärvi

Vuosjärvi on Keski-Suomessa Kannonkosken ja Viitasaaren kuntien alueella Kannonkoski lähellä sijaitseva järvi.

Maantietoa 
Järven pinta-ala on 3 980 hehtaaria eli 39,8 neliökilometriä, se on 17,9 kilometriä pitkä ja 9,0 kilometriä leveä. Laajan, kalaisan mutta hyvin matalan ja osittain mutapohjaisen Vuosjärven suurimpia selkiä ovat Varanen, Linnaselkä, Vipuselkä, Hintonselkä ja Lakoselkä. 
Järvellä on kartan mukaan 101 saarta. Sen suurimpia saaria ovat Hotakansaari, Vihtasaari, Hanhisaari, Lintusaari, Korpisaari ja Iso Kylkisaari. 

Järvi on luodattu ja siitä on julkaistu syvyyskartat. Järven tilavuus on 166,39 miljoonaa kuutiometriä eli 0,16639 kuutiokilometriä. Sen keskisyvyys on 4,2 metriä ja suurin syvyys on 25 metriä. Järven rantaviivan pituus on 145,4 kilometriä. Huopanankosken teki tunnetuksi suomalaisille kalamiehille Juhani Aho vuosisadan alun kirjoillaan.

Vesivoimaa 
Järven rannoilla sijaitsee kaksi vesivoimalaitosta: Hilmon voimalaitos Kannonkosken Kämärissä järven yläjuoksulla ja Huopanankosken voimalaitos Viitasaaren Huopanankoskella järven alajuoksulla. Jälkimmäisen omistaja Koskienergia Oy säätelee Muuruejärven yläpuolisen Vuosjärven vedenpintaa.

Vesistösuhteet 
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Vuosjärven alueeseen (14.441) järvi kuuluu. Järven vedenpinnan korkeus on 107,2 metriä mpy. Vuosjärveen laskevat esimerkiksi Kannonkosken Hilmonjoki ja Lakojoki. Kivijärvi laskee vetensä Vuosjärveen ja edelleen Keiteleeseen. Hilmon voimalaitoskanavan lisäksi yläpuolisen Kivijärven yhdistää Vuosjärveen laskureitti, joka kulkee padotun Potmonkosken, Naisvirran, Syväjärven, Pudasjärven ja Hilmonkosken eli Hilmonjoen kautta Vuosjärveen.

Lähteet 

Kannonkosken järvet
Viitasaaren järvet
Viitasaaren reitti
Kivijärven–Vuosjärven alue
Varanen

Varanen () oli rautatieliikennepaikka Jyväskylä–Haapajärvi-radalla Kannonkoskella Kämärin kylällä. Se avattiin liikenteelle 1. tammikuuta 1960. Matkustajaliikenne lakkautettiin 26. toukokuuta 1968 ja koko liikennepaikka 3. kesäkuuta 2007.

Lähteet 

Kannonkosken liikenne
Keski-Suomen lakkautetut rautatieliikennepaikat
Mirka (yritys)

Mirka Ltd (KWH Mirka vuoteen 2016 asti) on suomalainen yritys, joka valmistaa ja markkinoi hiomatarvikkeita. Niihin kuuluvat hiomaverkot, -paperit ja -kankaat, vaahtomuovi- ja nonwoven-pohjaiset hiomatuotteet, hioma- ja kiillotuskoneet ja kiillotusaineet sekä muut hiontaratkaisut. Mirka on alallaan maailman kolmanneksi suurin ja sillä on tytäryhtiöitä 16 maassa. Sen tuotantolaitokset sijaitsevat Jepualla, Oravaisissa, Pietarsaaressa ja Karjaalla. Mirkan tuotteita käytetään automaalaamoissa, ajoneuvotehtailla, puu- ja huonekalutehtailla sekä metallintyöstössä. Mirka on osa KWH-yhtymää.

Historia 

Mirkan perusti Onni Aulo vuonna 1943. Sodan ja teknisten ongelmien takia tuotanto käynnistyi vasta tammikuussa 1946. Vuonna 1962 Mirka siirtyi Jepualle. Oy Keppo Ab osti Mirkan vuonna 1966. Vuonna 1973 yritykset yhdistyivät yhdeksi. 

Osa tuotannosta siirrettiin Oravaisiin vuonna 1977. Oravaisten tehdasta on useaan kertaan laajennettu, viimeksi vuonna 2003. Jepuan tehdasta on laajennettu 1980- ja 1990-luvuilla.

Mirka kuuluu KWH Groupiin, ja on sen tärkein osa.

Vuonna 2013 Mirka osti tehdaskiinteistön Pietarsaaresta. Mirka aloittaa hiomakoneiden tuotantolaitoksen rakentamisen Pietarsaaressa 2022.

Lähteet

Aiheesta muualla 
yrityksen sivusto
Kauppalehti 20.10.2016: Huippuhiottu vientikone: "Suomessa tuotantoratkaisumme pysyvät salassa"
Kauppalehti 20.10.2016: ”Kilpailemme mieluummin hyvillä ratkaisuilla kuin hinnalla”
Kauppalehti 20.10.2016: ”Rekrytointi on välillä haastavaa”

Suomalaiset yritykset
Uusikaarlepyy
Synkkä voitto

Synkkä voitto (Dark Victory) on Edmund Gouldingin ohjaama yhdysvaltalainen elokuva vuodelta 1939. Se perustuu George Brewerin ja Bertram Blochin kirjoittamaan näytelmään, jota esitettiin Broadwaylla 1934. Synkkä voitto oli ehdolla parhaan elokuvan ja Max Steiner parhaan alkuperäissävellyksen Oscar-palkinnon saajaksi. Lisäksi Bette Davis oli ehdokkaana parhaasta naispääosasta. Alkuperäisessä Broadway-versiossa pääroolin näytteli Tallulah Bankhead.

The New York Timesin kriitikot valitsivat Synkän voiton vuonna 2004 yhdeksi kaikkien aikojen tuhannesta parhaasta elokuvasta maailmassa.

Juoni 
Bette Davis näyttelee elokuvassa rikasta perijätärtä Judith Trahernea, joka saa kuulla sairastuneensa välitöntä hoitoa vaativaan aivokasvaimeen. George Brentin näyttelemä lääkäri Frederick Steele suorittaa leikkauksen, jonka hän kertoo sujuneen hyvin. Kiitollinen Judith rakastuu lääkäriinsä ja he alkavat suunnitella avioliittoa. Kasvain kuitenkin uusiutuu ja Judith alkaa epäillä Frederickin naivan hänet vain säälistä kuolevaa naista kohtaan.

Roolit

Lähteet

Aiheesta muualla 

Yhdysvaltalaiset romanttiset draamaelokuvat
Vuoden 1939 yhdysvaltalaiset elokuvat
Yhdysvaltalaiset mustavalkoelokuvat
Yhdysvaltalaiset näytelmiin perustuvat elokuvat
Edmund Gouldingin ohjaamat elokuvat
Warner Brosin elokuvat
Double Team – kova kaksikko

Double Team – kova kaksikko () on vuonna 1997 ensi-iltansa saanut yhdysvaltalainen toimintaelokuva. Elokuvan on ohjannut Tsui Hark ja käsikirjoittanut Don Jakoby ja Paul Mones. Pääosissa näyttelivät muun muassa Jean-Claude Van Damme, Dennis Rodman ja Mickey Rourke. Taistelukohtausten koreografiasta vastasivat Xin Xin Xiong ja Charlie Picerni.

Juoni
Terrorisminvastainen agentti Jack Quinn on vetäytynyt eläkkeelle, kunnes hänet houkutellaan takaisin työn pariin. Uudeksi tehtäväksi Jack saa napata terroristin nimeltä Stavros. Hän kuitenkin epäröi tehtävän aikana ja kohde pakenee. Jack joutuu epäonnistuneen tehtävän päätteeksi suljetulle saarelle, joka on huippusalainen vankila agenteille ja roistoille. Jack päättää paeta saarelta, johon yksikään saarella ollut henkilö ei ole kyennyt. Jack päättää ottaa yhteyttä Yaziin, jonka avulla hän yrittää kostaa Stavrosille.

Rooleissa

Tuotto
Elokuva tuotti Yhdysvalloissa hieman yli 11,4 miljoonaa dollaria.

Suomessa
Suomessa elokuvaa on esitetty kolmesti televisiossa. Nelonen esitti ensi kerran elokuvan 21. toukokuuta 2003 ja uudelleen 30. tammikuuta 2004. Viimeisin esitys oli 1. helmikuuta 2012 (TV Viisi)

Lähteet

Aiheesta muualla
 Leffatykin arvostelu

Vuoden 1997 yhdysvaltalaiset elokuvat
Yhdysvaltalaiset toimintaelokuvat
Tsui Harkin ohjaamat elokuvat
Psyche

Psyche tarkoittaa seuraavia asioita:
 16 Psyche, asteroidi
 Sister Psyche, kuvitteellinen supersankari City of Heroes -universumissa
 Cupid & Psyche 85, Scritti Polittin vuonna 1985 julkaistu albumi
 psyche crassiorella isosavupussikas 
HMAS Psyche, Australian kuninkaallisen laivaston Pelorus-luokan risteilijä
Britannian kuninkaallinen laivasto
 HMS Psyche (1805), 36-tykkinen viidennen luokan alus
 HMS Psyche (1814), 56-tykkinen neljännen luokan alus
 HMS Psyche (1862), puinen siipiratasalus
 HMS Psyche (1878), rannikonvalvonta-alus
 HMS Psyche (1889), Pearl-luokan panssarikansiristeilijä
 HMS Psyche (1898), Pelorus-luokan panssarikansiristeilijä
Maili Pörhölä

Maili Pörhölä (filosofian tohtori, 1995) on Itä-Suomen yliopiston dosentti (puheviestintä, 2001), vapaa tutkija ja tietokirjailija. Hänen viimeaikaisissa tutkimuksissaan tarkastellaan kiusaamista ja henkistä väkivaltaa erilaisissa ympäristöissä kuten koulussa, korkeakoulussa ja työelämässä sekä selvitetään kiusaamiskokemusten jatkumoita, kulttuurieroja ja yhteyksiä yksilön hyvinvointiin ja vuorovaikutussuhteisiin. Näitä aiheita on tarkasteltu myös hänen johtamassaan tutkimusryhmässä Jyväskylän yliopiston viestintätieteiden laitoksella, missä hän työskenteli v. 1985–2016 mm. puheviestinnän yliassistenttina, yliopistonlehtorina, yliopistotutkijana ja professorina. Vuodet 2004–2009 hän työskenteli Suomen Akatemian akatemiatutkijana. 

Pörhölän aiempiin tutkimusaiheisiin on kuulunut erityisesti esiintymisjännitys ja esiintymiseen liittyvä vireytyminen. Myös tästä aihepiiristä hän on julkaissut useita tieteellisiä artikkeleita sekä tehnyt väitöskirjansa Yksin yleisön edessä, joka käsitteli esiintymisjännitykseen ja esiintymishalukkuuteen liittyviä kokemuksia, käyttäytymispiirteitä ja vireytymistä yleisöpuhetilanteessa.

Julkaisuja
 Pörhölä, M. (1995). Yksin yleisön edessä. Esiintymisjännitykseen ja esiintymishalukkuuteen liittyvät kokemukset, käyttäytymispiirteet ja vireytyminen yleisöpuhetilanteessa. Jyväskylä Studies in Communication, 2. Jyväskylän yliopisto.
 Pörhölä, M., Karhunen, S. & Rainivaara, S. (2006). Bullying at school and in the workplace: A challenge for communication research. Teoksessa C. S. Beck (toim.), Communication Yearbook 30 (s. 249 - 301). Mahwah, NJ: Erlbaum.
 Kinney, T. A. & Pörhölä, M. (toim.) (2009). Anti and pro-social communication: Theories, methods, and applications. New York: Peter Lang.
 Pörhölä, M. & Kinney, T. (2010). Bullying: Contexts, consequences, and control. Barcelona: Editorial Aresta. Kirja on julkaistu myös mm. espanjan kielellä (El Acoso: Contextos, Consecuencias y control).
 Cowie, H., Bauman, S., Coyne, I., Myers, C., Pörhölä, M. & Almeida, A. (2013). Cyberbullying amongst university students. An emergent cause for concern? Teoksessa P. K. Smith & G. Steffgen (toim.), Cyberbullying through the new media: Findings from an international network (s. 165 - 177). London: Psychology Press.
 Pörhölä, M. (2016). Do the roles of bully and victim remain stable from school to university? Theoretical considerations. Teoksessa H. Cowie & C.-A. Myers (toim.), Bullying among university students: cross-national perspectives (s. 35–46). Abingdon: Routledge.
 Pörhölä, M., Cvancara, K., Kaal, E., Tampere, K. & Torres, B. (2016). Cross-cultural comparisons of bullying among university students: perspectives from Argentina, Estonia, Finland and the United States. Teoksessa H. Cowie & C.-A. Myers (toim.), Bullying among university students: cross-national perspectives (s. 127–142). Abingdon: Routledge.

Lähteet

Aiheesta muualla
 Muita Pörhölän julkaisuja. Research Gate.
 Maili Pörhölän tutkimusryhmän esittely ja julkaisuja.

Jyväskylän yliopiston professorit
Syntymävuosi puuttuu
Elävät henkilöt
Suomalaiset professorit
Suomalaiset tietokirjailijat
Suomalaiset yhteiskuntatieteilijät
Maestro – tikusta asiaa

Maestro – tikusta asiaa oli Yle TV1:n tositelevisiosarja, jossa julkisuuden henkilöt opettelevat johtamaan sinfoniaorkesteria. Sarja perustuu BBC:n formaattiin, ja sen ensimmäinen tuotantokausi esitettiin TV1:ssä 24. huhtikuuta 2011 alkaen. Pudotuskilpailusta selvinneet kaksi parasta kilpailijaa johtivat finaalissa suorassa lähetyksessä Finlandia-talossa 29. toukokuuta.

Ensimmäisen tuotantokauden voitti Mona-Liisa Malvalehto. Muut kilpailijat olivat (putoamisjärjestyksessä) Antti Lehtinen, Mariska, Ulla Tapaninen, Tapio Liinoja ja Pekka Seppänen. Neljän hengen tuomaristoa johti Hannu Lintu.
Kilpailijat johtivat sarjan kuluessa Radion sinfoniaorkesteria ja Tapiola Sinfoniettaa, minkä lisäksi he harjoittelivat pianistien ja Sibelius-Akatemian kapellimestariluokan harjoitusorkesterin kanssa.

Lähteet

Aiheesta muualla 
 Ohjelman kotisivu Yle.fi:ssä

Suomalaiset televisiosarjat
Petersson

Petersson on seuraavien henkilöiden sukunimi:

 Alexander Petersson (s. 1980), latvialais-islantilainen käsipalloilija
 André Petersson (s. 1990), ruotsalainen jääkiekkoilija
 Bobbo Petersson (s. 1992), ruotsalainen jääkiekkoilija 
 Carl Petersson (s. 1981), ruotsalainen pianisti
 Göran Petersson (s. 1942), ruotsalainen lakimies ja urheilujohtaja
 Magnus Petersson (s. 1975), ruotsalainen jousiampuja
 Thomas Petersson (s. 1965), ruotsalainen pöytäjääkiekkoilija.

Katso myös 

 Peterson
 Petterson
 Pettersson
A. J. Cronin

Archibald Joseph Cronin (19. heinäkuuta 1896 Cardross, Dunbartonshire, Skotlanti – 6. tammikuuta 1981 Montreux, Sveitsi) oli skotlantilainen kirjailija.

Cronin oli koulutukseltaan lääkäri, mutta vammautui 1930 ja päätti ryhtyä kirjailijaksi. Esikoisteos Hattukauppias ja hänen linnansa vuodelta 1931 ja useimmat myöhemmätkin teokset olivat menestyksiä. Elämänsä loppuvaiheissa Cronin asui perheineen Sveitsissä.

Monien Croninin kirjojen ympäristö on kaivosseutu, mikä liittyy siihen, että hän toimi lääkärinä kaivosseudulla Walesissa. Esikoisteoksen menestyttyä hänen teoksensa levisivät maailmalle miljoonapainoksina, ja hän sai kunniatittelin  "maailma luetuin kirjailija". Hänen suosituin teoksensa Sisärengas (The Citadel, 1937) kertoo Britannian yksityisen terveydenhoidon epämoraalisista ja huonoista käytännöstä 1930-luvulla. Teoksen arvellaan vaikuttaneen Britannian  julkisen terveydenhuoltojärjestelmän muodostamiseen noin kymmenen vuotta myöhemmin.

Suomennettuja teoksia 

 Sisärengas, Otava 1938, 9. painos 1984 (alkuteos The Citadel, 1937). 
 Hattukauppias ja hänen linnansa 1–2, Otava 1941, (alkuteos Hatter's Castle, 1931).
 Taivasten valtakunnan avaimet, Otava 1942, 9. painos 1985 (alkuteos The Keys Of The Kingdom, 1941). 
 Kaivos ja kartano, Otava 1943 (alkuteos The Stars Look Down, 1935).
 Joutsenten talo, Otava 1944 (alkuteos Grand Canary, 1933).
 Vihreät vuodet, Otava 1953 (alkuteos The Green Years, 1944).
 Lääkärin tie, Otava 1948, 4. painos 1954 (alkuteos Shannon's Way, 1948).
 Espanjalainen puutarhuri, Otava 1951 (alkuteos The Spanish Gardener, 1950).
 Seikkailuja kahdessa maailmassa, omaelämäkerta, Otava 1952, 3. painos 1960 (alkuteos Adventures In Two Worlds, 1952). 
 Sokea jumalatar, Otava 1954, 3. painos 1964 (alkuteos Beyond This Place, 1950). 
 Ristiretkeläisen hauta, Otava 1957 (alkuteos A Thing of Beauty tai Crusader's Tomb, 1956). 
 Yövuoro, Otava 1958 (alkuteos Vigil In The Night, 1939)
 Päätoimittaja, Otava 1959, 2. painos 1965 (alkuteos The Northern Light, 1958). 
 Tohtori Murrayn tehtävä, Otava 1961 (alkuteos An Apple In Eden tai The Native Doctor, 1959). 
 Juudan puu, Otava 1962 (alkuteos The Judas Tree, 1961). 
 Viiden pennin balladi, Otava 1965 (alkuteos A Song Of Sixpence, 1964). 
 Kierto päättyy, tohtori Carroll, Otava 1969 (alkuteos A Pocketful of Rye, 1969)
 Lumitarina, Otava 1972 (alkuteos Enchanted Snow, 1940).

Lähteet

Aiheesta muualla
Croninin omaelämäkerta Adventures in Two Worlds luettavissa kokotekstinä 
 Mies, joka mursi sisärenkaan, Kuva, 10.05.1939, nro 10, s. 9, Kansalliskirjaston digitaaliset aineistot

Skotlantilaiset kirjailijat
Vuonna 1896 syntyneet
Vuonna 1981 kuolleet
Kai Pöntinen

Kai Pöntinen (s. 1. toukokuuta 1963 Lapua) on yrittäjä, maakuntaneuvos ja kokoomuslainen kunnallispoliitikko, koulutukseltaan merkonomi.

Pöntinen on istunut Lapuan kaupunginvaltuustossa vuodesta 1993 lähtien, valtuuston varapuheenjohtajana vuodesta 2001 ja valtuuston puheenjohtajana vuodesta 2013. Vuonna 2021 Pöntinen valittiin Lapuan kaupunginhallituksen puheenjohtajaksi. Hänet valittiin Etelä-Pohjanmaan liiton hallituksen varapuheenjohtajaksi vuonna 2008 ja valtuuston puheenjohtajaksi vuonna 2013 ja 2017. Vuonna 2021 hänet valittiin maakuntahallituksen puheenjohtajaksi. Ensimmäisissä aluevaaleissa 2022 Pöntinen valittiin aluevaltuustoon ja aluehallitukseen. Vuoden 2009 eurovaaleissa Pöntinen julkaisi muun muassa Helsingin Sanomien etusivulla vaalimainoksia, joiden jatkamisen Kokoomus kielsi. Pöntinen sai vaaleissa 17 240 ääntä.

Eduskuntavaaleissa 2011 Pöntinen sai 2 679 ääntä ja sitä myöten toisen varakansanedustajan paikan. Seuraavissa eduskuntavaaleissa vuonna 2015 Pöntisen äänisaaliiksi jäi 987 ääntä, eikä hän tullut valituksi eduskuntaan.

Hän on paikallisradiotoiminnan (Simpsiö 96,9 ja Radio Seinäjoki) sekä digi-TV-toiminnan (Harju & Pöntinen) uranuurtaja. Suomen Radioiden Liitto palkitsi Pöntisen vuoden musiikkipäällikkö -palkinnolla vuonna 1999.

Pöntinen on ollut perustamassa yhtiökumppaninsa Olli Lahdensuon kanssa Lapualle muun muassa Lapuan liikettä esittelevää museota ja aiheeseen liittyvää verkkokauppaa. Yrittäjät ovat perustaneet vuonna 2008 Latomerilaivat-nimisen laivayhtiön, jonka alus m/s Koivunlehti purjehtii Lapuanjoessa. Vuonna 2012 he rakensivat Lapualle maauimala/kesäuimala Epop Parkin.

Syksyllä 2014 konservatiivisena tunnettu Pöntinen kohautti ilmoittamalla kantansa niin sanotusta sukupuolineutraalista avioliitosta muuttuneen myötämieliseksi. Hän ilmoitti asiasta Facebook-profiilissaan vain muutamia päiviä ennen eduskunnan äänestystä asiassa.

Lähteet 
 http://www.kaipontinen.fi/

Viitteet

Kansallisen Kokoomuksen poliitikot
Lapuan kaupunginvaltuutetut
Vuonna 1963 syntyneet
Elävät henkilöt
Soveltavan kielentutkimuksen keskus

Soveltavan kielentutkimuksen keskus (SOLKI) on yksi Jyväskylän yliopiston humanistisen tiedekunnan kuudesta laitoksesta. Laitosta johtaa professori Ari Huhta. SOLKIn johtajana on aikaisemmin toiminut professori Tarja Nikula-Jäntti.

Tutkimus

Soveltavan kielentutkimuksen keskuksen tavoitteena on kehittää kielikoulutusta laaja-alaisesti. Tutkimuksen painoaloja ovat kielitaidon arviointi, kielitaidon kehittyminen erilaisissa konteksteissa ja toimintayhteisöissä sekä kielikoulutuspolitiikka. Tutkimus ennakoi ja ottaa huomioon yhteiskunnalliset tarpeet ja kysymykset. Tutkimusta yhdistää käsitys kielestä sosiaalisena ja vuorovaikutuksellisena, identiteettejä ja kulttuuria rakentavana ilmiönä.

Tutkimushankkeille on tyypillistä monitieteinen, soveltava tutkimusote, joka yhdistää esim. kielentutkimuksen, sosiologian, koulutustutkimuksen ja kasvatustieteen näkökulmia. Kiinnostuksen kohteena ovat muuttuvan yhteiskunnan vaikutukset kielikoulutukseen.

Jatko-opiskelu SOLKI:ssa

Soveltavan kielentutkimuksen keskuksessa on mahdollista suorittaa filosofian tohtorin ja lisensiaatin tutkinto pääaineena soveltava kielitiede. Soveltava kielentutkimus on monitieteistä luonteeltaan ja jatko-opinnot sopivat niin kieliä ja kielitieteitä opiskelleille kuin kielestä kiinnostuneille kasvatus- tai yhteiskunnallisten alojen opiskelijoille.

Lähteet

Aiheesta muualla 
Soveltavan kielentutkimuksen keskus

Jyväskylän yliopisto
Kolu

Kolu voi tarkoittaa seuraavia:

Henkilöitä 

 Eeva Kolu (s. 1985), suomalainen kirjailija ja bloginpitäjä
 Ere Kolu (oik. Kustaa Anders Liukonen, 1884-1960), suomalainen aktivisti, kirjailija, puuseppä ja kunnallispoliitikko
 Marja Kolu (s. 1956), suomalainen kuvataiteilija ja kuvanveistäjä
 Matti Kolu (1911–1987), suomalainen kirjailija
 Max Kolu (s. 1983), suomalainen jääkiekkoilija
 Siri Kolu (s. 1972), suomalainen kirjailija ja teatteriopettaja
 Tomi-Pekka Kolu (s. 1975), jääkiekkoilija ja entinen Pelicansin toimitusjohtaja

Paikkoja 

 Kolu, kylä Tervossa
 Kolun kanava, kanava Tervossa Iisveden-Pielaveden reitillä

Luettelot henkilöistä sukunimen mukaan
Paronen

Paronen on kaivos ja suomalainen sukunimi, joka on muun muassa seuraavilla henkilöillä:

 Antti Paronen, majuri, sotatieteilijä ja voimanostaja
 Eemeli Paronen (1879–1957), kirvesmies ja SDP:n kansanedustaja
 Jarkko Paronen (1940–1995), kunnallispoliitikko
 Jussi Paronen (s. 1954), kolmiloikkaaja
 Kalle Paronen (s. 1888), suomalainen näytelmäkirjailija
 Matti Paronen (1861–1937), kirjailija
 Onni Paronen (1918–2010), hävittäjälentäjä
 Petteri Paronen (s. 1955), Kuopion ent. kaupunginjohtaja 
 Samuli Paronen (1917–1974), kirjailija ja taidemaalari
 Tauno Paronen (1912–1998), Mannerheim-ristin ritari.

Muuta
 Parosen kaivos eli Ylöjärven kaivos, entinen kuparikaivos Ylöjärvellä
Géza Varasdi

Géza Varasdi (16. helmikuuta 1928, Budapest – toukokuu 2022) oli unkarilainen pikajuoksija.

Varasdin uran suurin saavutus oli Helsingin 1952 olympialaisista, joissa hän voitti pronssia 4 × 100 metrin viestijuoksussa ajalla 40,5 yhdessä László Zarándin, György Csányin ja Béla Goldoványin kanssa. Kaksi vuotta myöhemmin sama joukkue voitti kyseisen matkan Euroopan mestaruuden Bernin EM-kilpailuissa. Vuoden 1956 olympiakisoissa Varasdi osallistui myös 100 metrin juoksuun jääden alkueriin. Viestissä Unkari karsiutui välierissä.

Vuodesta 1956 lähtien Varasdi asui Melbournessa työskennellen lääkärinä.

Lähteet
 sports-reference

Viitteet

Unkarilaiset pikajuoksijat
Unkarilaiset olympiamitalistit
Vuonna 1928 syntyneet
Vuonna 2022 kuolleet
Sara Hector

Sara Hector (s. 4. syyskuuta 1992 Sandviken) on ruotsalainen alppihiihtäjä. Hän edustaa seuratasolla Kungsbergets AK:ta. Hän on suurpujottelun olympiavoittaja, joukkuekilpailun kolminkertainen MM-mitalisti ja suurpujottelun nuorten maailmanmestari. Hänellä on neljä maailmancupin osakilpailuvoittoa, kaikki suurpujottelusta.

Hector on kilpaillut maailmancupissa vuodesta 2009 lähtien. Hän saavutti ensimmäisen sijoituksensa kolmen parhaan joukossa Åren suurpujottelussa joulukuussa 2014 oltuaan toinen. Ensimmäisen osakilpailuvoittonsa hän saavutti myöhemmin samassa kuussa Kühtain suurpujottelussa. Suurpujottelun maailmancupissa hän sijoittui kaudella 2014–2015 neljänneksi. Hän oli kaudella 2020–2021 toinen Courchevelin suurpujottelussa. Kaudella 2021–2022 Hector oli joulukuussa Courchevelin ensimmäisessä suurpujottelussa toinen ja voitti jälkimmäisen kilpailun. Lienzin suurpujottelussa hän sijoittui kolmanneksi. Tammikuussa hän voitti Kransjka Goran ja Kronplatzin suurpujottelut. Maaliskuussa hän oli Lenzerheiden suurpujottelussa kolmas. Hän sijoittui suurpujottelucupissa toiseksi ja maailmancupin kokonaiskilpailussa seitsemänneksi.

Hector voitti suurpujottelussa juniorien MM-kultaa vuonna 2011 ja osallistui samana vuonna ensimmäisiin aikuisten MM-kisoihinsa. Tuolloin hän oli voittamassa pronssia joukkuekilpailusta ja sijoittui suurpujottelussa seitsemänneksitoista. Schladmingin MM-kilpailuissa 2013 hän oli superalppiyhdistetyssä yhdeksäs ja Sotšin olympialaisissa 2014 samassa lajissa kolmastoista. Hän sai Vailin / Beaver Creekin MM-kilpailuissa 2015 joukkuekilpailussa pronssia ja sijoittui suurpujottelussa kymmenenneksi. Sankt Moritzin MM-kilpailuissa 2017 hän oli suurpujottelussa yhdeksäs ja Pyeongchangin olympialaisissa 2018 kymmenes. Åren vuoden 2019 MM-kilpailuissa Hector sijoittui suurpujottelussa seitsemänneksi. Cortina d'Ampezzon MM-kilpailuisas 2021 hän saavutti hopeaa joukkuekilpailussa ja oli kolmastoista pujottelussa. Pekingin olympialaisissa 2022 hän voitti kultaa suurpujottelussa.

Maailmancupin osakilpailuvoitot

Lähteet

Aiheesta muualla 
 Hectorin kotisivut 

Ruotsalaiset alppihiihtäjät
Vuonna 1992 syntyneet
Elävät henkilöt
Ekbergin kahvila

Ekbergin kahvila on Helsingin Bulevardilla sijaitseva kahvila. Helsingin kuuluisimpiin kahvipaikkoihin lukeutuvan Ekbergin kahvilan perusti Fredrik Edvard Ekberg 1852 Helsingissä käytyään opissa Pietarissa ja suoritettuaan mestarikokeensa. Kahvila aloitti toimintansa 3. helmikuuta. Aluksi se sijaitsi Rauhan- ja Mariankatujen kulmassa, myöhemmin Aleksanterinkadulla. Nykyiselle paikalleen se muutti vuonna 1915, kun perhe rakennutti talon.  Kahvilassa on 90 asiakaspaikkaa.

Nykyinen omistaja on Otto Ekberg, joka on Fredrik Ekbergin jälkeläinen neljännessä polvessa, ja myös viides polvi työskentelee yrityksessä. 

Kahvilan sisustus uusittiin vuonna 1951 ja remontoitiin vuonna 2016 Hägerström Husellin toimesta.

Leipomon puolen 1900-luvun alusta periytynyt sisustus säilyi pitkään alkuperäisessä muodossaan, kunnes leipomo-myymälä remontoitiin 2017–2018 vuodenvaihteessa. Remontissa mm. massiiviset tammiovet vaihdettiin liukuoviksi ja vanhat puiset tiskit vaihdettiin muovisiksi. Muutosta kutsuttiin "kulttuuriperinnön tärvelemiseksi" ja "kulttuurihistorialliseksi katastrofiksi". Remontin suunnittelivat Bang Interiors Helsinki ja Hägerström Husell, joka tuli mukaan myöhäisessä vaiheessa ja vetäytyi projektista kesken kaiken.

Lähteet

Aiheesta muualla

Ekbergin kahvila

Kahvilat
Helsingin rakennukset ja rakennelmat
Kamppi
Empire State of Mind

Empire State of Mind on Jay-Z:n ja Alicia Keysin duetto, joka julkaistiin kolmantena singlenä Jay-Z:n albumilta The Blueprint 3 (2009). Siitä tuli Jay-Z:n ensimmäinen ykköshitti Yhdysvaltojen singlelistalla. Kappale menestyi hyvin myös Yhdysvaltojen ulkopuolella nousten top-10:een useassa maassa.

Kappale voitti kaksi Grammy-palkintoa vuonna 2010, kategorioissa paras rap-kappale ja paras rap-yhteistyö. Se oli myös ehdolla vuoden levy-kategoriassa, mutta hävisi Lady Antebellumin kappaleelle Need You Now.

Kappalelista 

 Kansainvälinen CD-Maxi
 "Empire State Of Mind" (Explicit Version) – 4:36
 "Jay-Z – Jockin' Jay-Z" (Explicit Version) – 4:32
 "Jay-Z + Rihanna + Kanye West – Run This Town" (Live From Madison Square Garden — Explicit) –  6:24

 Saksa CD Single
 "Jay-Z + Alicia Keys  Empire State Of Mind" (Explicit Version) – 4:36
 "Jay-Z  –  Jockin' Jay-Z" (Explicit Version) – 3:41

 Iso-Britannia 12" Vinyyli
 A1 "Empire State Of Mind (Original)" (Explicit)
 A2 "Empire State Of Mind" (Instrumental)
 B1 "Empire State Of Mind" (Remix featuring Nas, Rakim & Busta Rhymes)
 B2 "Empire State Of Mind" (Remix featuring Snoop Dogg)

 USA 12" Vinyyli
 A "Empire State Of Mind" (Explicit Album Version) – 4:36
 B "Empire State Of Mind (Amended Album Version) – 4:36

Vuoden 2009 kappaleet
Alicia Keysin kappaleet
Jay-Z:n kappaleet
2011 (albumi)

2011 on Markat Takas! -nimisen rap-duon 25. toukokuuta 2011 julkaistu toinen studioalbumi. Albumin julkaisi Suomihiphop Ry -niminen levy-yhtiö.

Taustaa 
Albumin ensimmäinen näytekappale ns. katuträkki "Suomiwrap" julkaistiin helmikuussa 2011. Albumin ensimmäinen virallinen single "Titteleittä" julkaistiin puolestaan 4. huhtikuuta 2011. Singlellä vierailee Entwine -yhtyeestä tuttu Mika Tauriainen ja siitä julkaistiin myös musiikkivideo. Myös kappaleesta "Pönttö sekasin" on julkaistu musiikkivideo.

Kappaleet
 Sessarit on ohi
 Kuka ajaa, kuka ohjaa (mukana Jontte Valosaari)
 Kengät ja mun kiesi
 Suomiwrap
 Pakko painaa
 Titteleittä (mukana Mika Tauriainen)
 Pönttö sekasin
 Mun muija (mukana Jontte Valosaari)
 Mitä tilaa, sitä laitetaan
 Kadunpoika
 Pidättele hevosias

Markat Takas!:n albumit
Vuoden 2011 albumit
Hyposykloidi

Hyposykloidi on käyrä, jonka pienempi ympyrä piirtää vieriessään isomman ympyrän sisällä.

Jos pienempi ympyrä on säteeltään r ja isompi ympyrä säteeltään R =kr, niin hyposykloidin parametriesitys on:

tai:

Kun k=2, käyrää kutsutaan Cardanon ympyräksi. Girolamo Cardano oli ensimmäinen joka kuvasi hyposykloidin.

Jos k on kokonaisluku, käyrä sulkeutuu kun pikkuympyrä on vierinyt isomman ympyrän sisällä yhden kierroksen.

Jos k on rationaaliluku, yksinkertaistaen k = p/q niin käyrä sisältää p kulmaa.

Jos k on irrationaaliluku, käyrä ei koskaan sulkeudu.

Hyposykloidi on Hyposykloidin erikoistapaus.

Kolmikulmainen hyposykloidi on nimeltään deltoidi.

Hyposykloidi voidaan piirtään myös spirografilla (lelu). Spirografi voi piirtää myös hypotrokoideja sekä epitrokoideja.

Nelikulmainen hyposykloidi on nimeltään astroidi. Amerikkalaista jalkapalloa pelaavan Pittsburgh Steelersin logo sisältää kolme astroidia. Portlandin kaupungin lippu sisältää astroidin.

Katso myös 
 Erikoistapaukset: Astroidi, Deltoidi
 Vierintäkäyrä
 Sykloidi
 Episykloidi
 Hypotrokoidi
 Epitrokoidi
 Spirografi

Aiheesta muualla 

 MathWorld: Hypocycloid 
 City of Portland Flag 
 A free Javascript tool for generating Hypocyloid curves   

Käyrät

de:Zykloide#Epi- und Hypozykloide
nl:Cycloïde#Hypocycloïde
Blunt

Blunt on muun muassa seuraavien henkilöiden sukunimi:
 Anne Blunt (1837–1917), Wentworthin paronitar, brittiläinen hevostenkasvattaja
 Anthony Blunt (1907–1983), brittiläinen taidehistorioitsija
 Emily Blunt (s. 1983), brittiläinen näyttelijä
 James Blunt (s. 1974), brittiläinen muusikko
 Judith Blunt-Lytton (1873–1957), Wentworthin paronitar, brittiläinen hevostenkasvattaja
 Matt Blunt (s. 1970), yhdysvaltalainen republikaanipoliitikko
 Roy Blunt (s. 1950), yhdysvaltalainen republikaanipoliitikko
 Wilfrid Scawen Blunt (1840–1922), brittiläinen diplomaatti, runoilija, esseisti, matkailija ja arabianhevosten kasvattaja.
Sjanno

Sjanno tai Senna () eli Senno () on pieni Oršan kaupungin luoteispuolella sijaitseva kaupunki ja hallintoalue Vitsebskin maakunnassa Valko-Venäjällä.

Vuoden 2009 väestönlaskennassa kaupungin asukasluku oli 8 007. Koko hallintopiirissä asui 26 307 ihmistä, mikä luku sisälsi Sjannon kaupungin, Boguševskin kaupunkityyppisen taajaman (, 3 133 asukasta) ja näitä ympäröivän maaseudun asukkaat kylineen.

Lähteet

Aiheesta muualla 

 Kuvaus kaupungista  (bycity.org)
 Lyhyt kuvaus kaupungista   (garady.org)
 Сенненский район - Tietoa hallintopiiristä ja kaupungista  (dorogiby.info)
 Kantakaupungin kartta  (bycity.org)
 WikiMapia karttalinkki, selitykset pääosin  tai 
 Neuvostoliiton aikaisia topografiakarttoja alueesta  (maps.vlasenko.net)
 Valokuvia rakennuksista  (globus.tut.by)
 Valokuvia piiristä , ,  ja  (radzima.org)

Vitsebskin alueen kaupungit
Worth

Worth voi tarkoittaa:

Nimet 
Worth on seuraavien henkilöiden sukunimi:

 Charles Frederick Worth (1825-1895), englantilainen muotisuunnittelija
 David Worth, yhdysvaltalainen elokuvaaja ja elokuvaohjaaja
 Helen Worth (s. 1951), englantilainen näyttelijä
 Nicholas Worth (1938-2007), yhdysvaltalainen näyttelijä

Elokuvat 
 Worth, vuonna 2020 ensi-iltansa sanaut Kenneth Feinbergistä kertova elämäkertaelokuva
Herkut lisukkeineen

Herkut lisukkeineen on Kikan studioalbumi vuodelta 2000. Levy jäi hänen viimeiseksi studiolevykseen.

Kappaleet

Pseudonymejä
Levyn kappaleiden itseasialliset säveltäjät ja sanoittajat ovat piiloutuneet taiteilijanimien taakse; "Kirsi Sunila" on Juha Vainion taiteilijanimi, "Inari Katramo" on Veikko Samulin taiteilijanimi, ja "S. Takkinen" on Pauli Hanhiniemi. "M. K. Mansikki", "V.T. Solmio", ja "T.J. Untamo" ovat myös taiteilijanimiä. Sukkula Venukseen (unplugged) oli Kikan omien sanojen mukaan "kunnianosoitus" vanhoille tekijöille, ja siksi se oli laitettu albumille.

Singlet
Albumilta julkaistiin kaksi singleä, Hän on Kultaa! ja nimikkokappale Herkut Lisukkeineen. Tämän jälkeen julkaistiin ainoastaan single Moottoripyörä on moottoripyörä vuonna 2002, joka jäi Kikan viimeiseksi julkaisuksi.

Lähteet
Suomen Äänitearkisto 

Vuoden 2000 albumit
Kikan albumit